**Tisztelt Tulajdonos, Üzemeltető, Létesítmény Igazgató, Kikötővezető, Kikötőmester!**

Én is azon sok ezer vitorlázó közé tartozom a családommal és barátaimmal együtt, akik imádják a Balatont. Tavasztól késő őszig a rabjai vagyunk, jó értelemben. Sűrűn vagyunk vízen, a bérelt kikötőnkben, és a Balaton körül sok más kikötőhelyen is. Sajnos szomorúan tapasztaljuk nap, mint nap, hogy sok hajóstársunk a hajó WC, fürdő, mosogatójának szennyvízét a Balatonba engedi ki. De felmerül a kérdés, hogy hova máshova engedjék? Sajnos a kikötőkben nem megoldott a szennyvízürítés.

Előzetesként, a szennyvíz kezelésére vonatkozó szabályokról:

A jelenleg hatályban lévőket a 2/2000 (VII. 26) KÖVIM rendelet 1. sz. mellékletében, a „Szennyezőanyag kiömlésének megakadályozása” cím alatt olvashatjuk (jelenlegi formájában 2004. 08. 01-től hatályos)

5.8. Szennyezőanyagok kiömlésének megakadályozása: a vízi járműveket úgy kell kialakítani, hogy a szennyező anyagoknak (olaj, üzemanyag stb.) a vízbe történő véletlen kiömlése megakadályozható legyen.

A WC-vel ellátott vízi járművön:

a) beépített tárolótartályt kell kialakítani, illetve

b) lehetővé kell tenni tárolótartály ideiglenes jelleggel történő felszerelését.

Beépített tárolótartállyal épített vízi jármű beépített tartályának ürítésére szolgáló vezetéket szabványos csatlakozóval kell felszerelni, amely a **szennyvíz átvételére rendszeresített fogadó** **állomáshoz** történő csatlakoztatást lehetővé teszi.

Ezen kívül minden emberi eredetű hulladékot szállító és a hajótesten áthatoló csövet mechanikusan lezárható vagy lepecsételhető szelepekkel kell ellátni.

37/2000. (XII. 27.) Kövim rendelet 1. § b). Hatályos: 2001. I. 1-től.

96/2004. (VII. 19.) GKM rendelet 9. § (12). Hatályos: 2004. VIII. 1-től.

Az elkövetkező időszakban szigorú ellenőrzések várhatóak a Vízirendőrségtől és a Hajózási Felügyelet részéről.

A Balaton vizének minősége minden vitorlázónak, illetve magyar embernek szívügye kell, hogy legyen és az alábbi idézetnek teljesen igaza van: **„BALATON A MIÉNK, TEGYÜNK ÉRTE VALAMIT”**

Van megoldás az évek óta tartó megoldatlan, függőben lévő hajó szennyvizek kérdésére, melynek kulcsa **fixszippantók** és **mobilszippantók** telepítése a kikötői helyszínekre.

Minden olyan kikötőben ahol nem megoldott a hajók szennyvíz ürítése, elvezetése, ill. elszállítása, ott cégünk, a kikötői üzemeltetőkkel közösen kiküszöbölheti ezt a problémát, az ugyanilyen kategóriájú nyugati szivattyúknál, jóval alacsonyabb áron.

Ezek után reményeink szerint nyugodtan mondhatjuk:

* A Balaton vízének ilyen fajtájú szennyezése valószínűleg megszűnne.
* Az ezzel kapcsolatos környezetszennyezési bírságok minimálisra csökkennének.

A környezetvédelem az egyik legfontosabb szempont, amit cégünk a mindennapi működése során mindig szem előtt tart. Különlegesen nagy figyelmet fordítunk a higiéniára és tisztaságra.

A **fixszippantó** és a **mobilszippantó** berendezések tiszta, higiénikus, hermetikusan zárt rendszerű, tökéletesen felszerelt szerkezetek. Cégünk irányvonalának megfelelően célunk a kizárólag legmagasabb minőségű, saját tervezésű és kivitelezésű (magyar)berendezések gyártása és értékesítése.

Azoknál a hajóknál, ahol nincsen beépítve leszívó szivattyú, ott sem okoz problémát a szippantás, mert mindkét típus: a **fixszippantó** és a **mobilszippantó** is gyorsszivattyúval van felszerelve.

A szippantók tartályainak térfogata:

**Mobilszippantó:** 80 L, 200 L, 400 L szennyvíz befogadására alkalmasak.

**Fixszippantó** (fogadóállomás): 600 L, 1 000 L, 3000 L, 10 000 L szennyvíz befogadására alkalmasak.

A szippantók paraméterei:

|  |  |  |  |  |  |  |
| --- | --- | --- | --- | --- | --- | --- |
|  | **feszültség** | **függőleges szívó mélység** | **függőleges emelő magasság** | **vízszintes szállítási távolság** | **teljesítmény** | **üzem idő** |
| **mobilszippantó NAVA 20** | 230/24 V | 5 méter | 8 méter | 15 méter | 20 liter/perc | rész üzem./1-2ó |
| **mobilszippantó NAVA 40** | 230/24 V | 3,5 méter | 10 méter | 15 méter | 40 liter/perc | rész üzem./1-2ó |
| **fixszippantó NAVA 60** | 230 V | 6 méter | 15 méter | 200 méter | 60 liter/perc | folyamatos üzem. |
| **fixszippantó NAVA 60A** | 230 V | 6 méter | 15 méter | 120 méter | 60 liter/perc | folyamatos üzem. |
| **fixszippantó NAVA 80** | 230 V | 6 méter | 15 méter | 200 méter | 80 liter/perc | folyamatos üzem. |

A **fixszippantók** és a **mobilszippantók** zárt rendszerűek. Azok tartályainak telítettségét, az arra illetékes személy, meg tudja vizsgálni egy hermetikusan zárt átlátszó kémlelőnyíláson keresztül.

A **fixszippantók** és a **mobilszippantók** EU szabvány szerinti gyorscsatlakozóval vannak ellátva.

Célszerű igénybe venni a **fixszippantók** (600l, 1000L) és **mobilszippantók** (80L, 200L, 400L), nyári üzemelés utáni éves karbantartását (tisztítás, fertőtlenítés, mosás, zsírzás stb.). Ez a munkafolyamat az október, november vagy márciusi hónapban történik, amikor is elszállítjuk telephelyünkre a készüléket, ill. tartályt szervízelésre és készre jelentés után visszaszállítjuk a tulajdonosnak.

A **fixszippantó** telepítése, megoldható közvetlenül a víz partján egy állandó kikötői területen, vagy a kikötő üzemanyag állomása mellett, ami hasonló megoldást jelentene, mint Horvátország, Spanyolország stb.; vagy a tőlünk nyugatabbra fekvő országok kikötőiben.

A tartály elhelyezésre kerülhet egy kevésbé látványos távolabbi helyre is. A fogadóállomáson lévő (mólon, parton stb.), talajhoz rögzített, zárható, műanyag vagy rozsdamentes szekrényben elhelyezett lefejtő pisztoly és tömlő segítségével, a szennyvíz egy csőrendszeren keresztül a **fixszippantó** tartályba, vagy akár közvetlenül a csatornarendszerbe pumpálható.

A megtelt **fixszippantó tartály** ürítését (600L és 1 000L), nem a helyszínen végezzük, ezzel is minimálisra csökkentve a kellemetlen szagokat, hanem azt 24 órán belül lecseréljük egy másik fertőtlenített 1 000 literes **fixszippantó** fogadóállomásra.

A szállított **fixszippantó** tartalmának elhelyezése a mindenkori Önkormányzat által kijelölt - érvényes hatósági engedéllyel rendelkező Szennyvízürítő Telepén történik.

A **fixszippantó** tartályok egyik nagy előnye, hogy tetemes mennyiségű szennyvíz tárolható benne és nagysága tovább bővíthető, valamint a sűrű elszállítással nem kell zavarnunk a kikötő megszokott életritmusát.

A **mobilszippantó**, mozgékonyságából adódóan, gyors és hatékony, akár minden elzárt területre is el tud jutni. Praktikus, mert azoknak a hajóstársainknak is kínálunk megoldást, akik nem akarnak kikötni a fogadóállomásnál valamilyen oknál fogva. Ilyen esetekben a szivattyúzás elvégezhető a saját hajójánál is.

A **mobilszippantó** tartalma a kikötő területén elhelyezett, erre a célra kijelölt csatornarendszerbe leereszthető, vagy egy általunk telepített nagyobb fixtartályba is átemelhető.

Meghibásodás esetén, 24 órán belül megtörténik a készülék cseréje, de szükség esetén (SOS), kisebb javításokat pár órán belül a helyszínre érve elvégez a szerviz szolgálatunk.

A kikötőknek az ilyen jellegű költsége, minimálisnak mondható. Talán még egy kis haszonnal is kecsegtető lehet.

Nem elhanyagolható az a tény, hogy ezért a szolgáltatásért (szippantásért) a kikötők, egy kategóriánként meghatározott díjat számolhatnak fel, minden arra kötelezett hajóra.

Ezen kívül megemlítendő, hogy a kikötő renoméját is nagyban emelné ez a fajta szolgáltatás, nem beszélve a reklám erejéről, ismerve a média potenciális erejét.

Egy **mobilszippantó** készüléket kihelyezünk 2013. április hónapban, megtekintésre, kipróbálásra, „nyúzópróbára”, a Laguna Yacht Club (volt BS Fűzfő) kikötőbe.

Üdvözlettel,

OnyxNava Bt.

Navratil Péter

Ügyvezető ig.